মণিপুরী সিনেমাগীদমক্নি হায়না নুংশিজনা কৎথোকচরক্লিবা নহা অদুগী অচুম্বদুবু নাথৈখিবদুনা ঙসিদি মণিপুরী ফিল্ম ইন্ডাষ্ট্রিনা চহী ৫০ শুরবা মতম অসিদা ইন্ডাষ্ট্রিগী অচৌবা মসা অমা ওইরিবা ফিল্ম কৈথেলদা লাইসেন্স পায়বা ডিজিটেল প্রোজেক্তর খিনবা সিনেমা হোল অমত্তা মণিপুরদা লৈত্রে হায়না এসেম্বলিগী লৈমায়দা মণিপুরগী চীফ মিনিষ্টারনা থম্বিখ্রে; ফিল্মদগী কারক্কদবা লৈঙাক্কী রিভিন্যুসু মমাঙগী চহী অনীদি শুন্যদা লৈরে হায়না ফোঙদোকপিখি।  সেন্টারগী মিনিষ্ট্রি অব ইনফোর্মেসন এন্ড ব্রডকাষ্টিংগা মণিপুর লৈঙাক্কী আর্ট এন্ড কালচার লোইশঙগা ফিল্ম সেন্টারদা চহী ৪০ হেন্না মরী থাদৎনদুনা লাকখিবনি।
 ইন্দিয়াগী প্রেসিডেন্টনা হকথেংননা ইকায় খুম্নবা ঊৎতুনা য়েন্থোকপা নেশনেল ফিল্ম এৱার্দসতা, মণিপুরী মচাদা ইহান হান্না সনাগী থম্বাল (স্বর্ণ কমল) ফংখিবা মীশকসি আর কে বিদুরনি।  মহাক্না ৫৬শুবা নেশনেল ফিল্ম এৱার্দস ২০০৮দা বেস্ট ফিল্ম ক্রিতিক তাখি।  মণিপুরদতা নৎতনা ইন্দিয়াগী চীংখৈ লমদম ফুম্বদা হরাওনখি।  মরমদি মনা অদু তাঙনা ফংবা মনানি; ইন্দিয়াগী ফিল্ম স্কোলার ময়াম অথো-অহেন তান্নবনি।  ইং ১৯৮৪ দগী হৌনা মনা অসি থিন্দোরকপদগী, ইন্দিয়াগী চীংখৈ লমদমদগী বেস্ত ফিল্ম ক্রিতিকতা সনাগী মেডেল ফংখিবসি শুপ্নগী মীওই ৫ দমক ঙাইরি।
 আর কে বিদুন (অক্টোবর ১০, ১৯৪১-জুন ৯, ২০২১) অচঙবা ফিল্ম ক্রিতিক অমনি।  ফিল্ম ক্রিতিক অমা ওইবখক্তদসু নত্তে।  ফিল্ম সোসাইতগী এক্টিভিস্টনি।  মণিপুরী সিনেমাবু চাওখৎহন্নবগী ঈহৌদসু চাউনা মায়রোং য়াখিবা মীশক্নি।  ফিল্ম মুন্না খঙবতা নৎতনা মণিপুরী লোল অমসুং কালচারগী ফজবা অদু নীংথিনা খঙঙি।  ইবসু মরীক চুম্না ই।  ৱাহৈগী মপাঙ্গল ফজনা খঙঙি।  ইবসু মরীক চুম্না ই।  ৱাহৈগী মপাঙ্গল ফজনা খঙঙি।  ৱাহৈশিংগী য়াচন ফূরকপদা প্রমান-পান্থৈ হাপচিনবা হৈ।  অপবাশিংদা অনৌবা মচাক অমা পীদুনা খঙহল্লি অমসুং নুংঙাইহল্লি।
 আর কে বিদুরগী ক্রিয়েটিব ৱার্ক্সকী অহানবা খোঙথাং অসি শৈরেংদগী হৌখি।  মশাগী চহী ২২ মুক শুরকপদা, ইন্দো-চাইনাগী লান্দা শকখঙবিখিদ্রবা লান্মী কয়া মরমদমগীদমক্তা থৱায়না পোন্থা পীখিবা, অদুবু লৈবাক্কী মপী-মপা কনামক্তদা খঙবিখিদবা, ইকায়খুম্নবা ঊৎপিখিদনা লান্দা মপুন্সি লোমখিবা লান্মীশিংবু শৈথাদুনা ইখি-‘কাউথোকখ্রবা জৱানগী স্মৃতি। ’ শৈরেং অদু কালচারেল ফোরামগী ঋতুদা ফোঙনবা পীশিনখি।  মতমদুগী ঋতুগী এদিটর খুমন্থেম প্রকাশনা লৌখৎপিদুনা ফোঙবিখি।  মদুদা কয়গী মতীক হরাওজখি; ইনীংহনবগী অচৌবা ঈনোৎ অমা হাপ্পীখি।  মতম অদুগী মণিপুরী লিটেরেচারগী লাকঙম-ফাঙমদ্রবা খঙ-হৈরবশিং হাওবম গৌরদাস, চোংথাম মণিহার, লৈমপোকপম দামুদোর, অশাংবম মীনকেতননচিংবা মথক থোংবা ময়ামগী মতুং ইনখি।
 আর কে বিদুর কমার্স সাবজেক্টতা মাস্টারনি।  লক্ষনৌ য়ুনিভার্সিটিদগী পাস তৌখি।  লক্ষনৌদা লৈরিঙৈদা নৱাবকী কালচার, গজল, সায়রী অমসুং উর্দ্দু লোনসু মহাক্কী লূ-তোংদা চঙখি।  একাউন্টেন্ট জেনারেল অফিস, মণিপুরদা অডিটর ওইনা থবক চঙখি।  মণিপুরী থিয়েটারগী অনৌবা য়াওলদা নৈনমী ওইনা য়াওরকই।  পুখ্রম্বা শামু, কানাইলাল, রতন থিয়ামগা পুল্লকই।  সিমান্ত পত্রিকা অমসুং খোল্লাওদা মহাক্কী থিয়েটারগী আর্টিকেলশিং ফোঙখি।  রতন থিয়ামগী ‘অষাড় কা এক দিন’ নৈনদুনা ফোঙখি।
 মণিপুরী সিনেমাগীদমক্নি হায়না নুংশিজনা কৎথোকচরক্লিবা নহা অদুগী অচুম্বদুবু নাথৈখিবদুনা ঙসিদি মণিপুরী ফিল্ম ইন্ডাষ্ট্রিনা চহী ৫০ শুরবা মতম অসিদা ইন্ডাষ্ট্রিগী অচৌবা মসা অমা ওইরিবা ফিল্ম কৈথেলদা লাইসেন্স পায়বা ডিজিটেল প্রোজেক্তর খিনবা সিনেমা হোল অমত্তা মণিপুরদা লৈত্রে হায়না এসেম্বলিগী লৈমায়দা মণিপুরগী চীফ মিনিষ্টারনা থম্বিখ্রে; ফিল্মদগী কারক্কদবা লৈঙাক্কী রিভিন্যুসু মমাঙগী চহী অনীদি শুন্যদা লৈরে হায়না ফোঙদোকপিখি।  সেন্টারগী মিনিষ্ট্রি অব ইনফোর্মেসন এন্ড ব্রডকাষ্টিংগা মণিপুর লৈঙাক্কী আর্ট এন্ড কালচার লোইশঙগা ফিল্ম সেন্টারদা চহী ৪০ হেন্না মরী থাদৎনদুনা লাকখিবনি।
 আর কে বিদুরনা মণিপুরী সিনেমাগী মঙজরম্বা মঙ অদুদি কাং-খোং চাইরবা মণিপুরী ফিল্ম ইন্ডাষ্ট্রি অদু নৎখিদে।  ফজবতনা লৈতেংলবা মণিপুরী সিনেমাগী অরঙবা ঈথক্তনা ঙাল্লবা মণিপুরী ফিল্ম ইন্ডাষ্ট্রি অমা উজবা অদুনি।  মদুদা ফিল্মগী খূৎহৈরবা টেক্নিশিয়ানশিং, আর্টিসশিংনা হরাওনা শান্নজদুনা হিংজবদুনি।  মদুদা মহাক্না হরাওজদুনা চাউথোকচদুনা ইজবদুনি।  মণিপুরী সিনেমাগী ফজরবা পুৱারী অমা শেমগৎনীংঙম্বদুনি। 